Diari Oficial de la Generalitat Valenciana


Sumari del DOGV 3558, del 11-08-1999 (1999/6663)

ORDRE de 30 de juny de 1999, de la Conselleria de Cultura, Educació i Ciència, per la qual autoritza la implantació del segon cicle d’Educació Infantil en determinats centres docents públics, de titularitat de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6663


Data del document
:   30-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * Alacant
    * Castelló de la Plana
    * ensenyament privat

ORDRE de 30 de juny de 1999, de la Conselleria de Cultura, Educació i Ciència, per la qual autoritza la implantació del segon cicle d'Educació Infantil en determinats centres docents públics, de titularitat de la Generalitat Valenciana. [1999/M6663]
  
En virtut del Reial Decret 986/1991, de 14 de juny (BOE de 25.06.1991), i les modificacions establides pel Reial Decret 1.487/1994, d'1 de juliol (BOE de 28.07.1994), es va aprovar el calendari d'aplicació de la nova ordenació del sistema educatiu, en aplicació de la Llei Orgànica 1/1990, de 3 d'octubre (BOE 04.10.1990).
  
El Decret 19/1992, de 17 de febrer, del Consell de la Generalitat Valenciana (DOGV de 19.02.1992), va establir el currículum de l'Educació Infantil per als centres educatius de l'àmbit territorial de la Comunitat Valenciana.
  
L'Ordre de 17 de juny de 1992 (DOGV de 16.07.1992) va regular la implantació gradual del segon cicle de l'Educació Infantil a la Comunitat Valenciana i va determinar en l'article 3 que l'autorització als centres públics es duria a terme per mitjà d'una ordre de la Conselleria de Cultura, Educació i Ciència.
  
La consecució dels objectius assenyalats en la Llei Orgànica 1/1990, referents a la generalització del segon cicle de l'Educació Infantil, dins del termini temporal establit en l'esmentada norma, determina que les administracions educatives, conformement a la planificació educativa i la disponibilitat pressupostària, hauran d'incrementar l'oferta de llocs escolars per a la població de tres anys ampliant l'autorització del nombre de centres que generalitzaran la implantació del segon cicle de l'Educació Infantil a partir del curs 1999/2000.
  
Atés que s'ha constatat que determinats centres públics complixen les exigències establides en el punt quatre de l'Ordre de 17 de juny esmentada, segons els informes de l'expedient, procedix autoritzar la implantació de dits ensenyaments en determinats centres docents de titularitat de la Generalitat Valenciana.
  
Per raó de tot això, en virtut del que s'establix en l'article 5 i en la disposició final del Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, i fent ús de les competències que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
En el curs 1999/2000 implantaran el segon cicle de l'Educació Infantil els centres públics que s'indiquen en l'annex de la present ordre.
  
Segon
  
Les unitats catalogades com d'Educació Preescolar dels centres indicats en l'esmentat annex, queden transformades i catalogades com d'Educació Infantil (2n cicle).
  
Tercer
  
La denominació genèrica dels centres a què es referixen els apartats anteriors serà la de Col·legi d'Educació Infantil i Primària, excepte la del centre Preescolar Maestro Gratiniano Baches, de Torrevieja (codi 10958969) que es denominarà Escola d'Educació Infantil.
  
DISPOSICIÓ ADDICIONAL
  
El contingut de la present disposició caldrà inscriure'l en el Registre de Centres Docents de la Generalitat Valenciana,
  
DISPOSICIONS FINALS
  
Primera
  
Autoritze la Direcció General de Centres Docents, la Direcció General de Personal i la Direcció General d'Ordenació i Innovació Educativa i Política Lingüística perquè, en l'àmbit de les respectives competències, adopten aquelles mesures necessàries per a l'execució del que disposa la present ordre.
  
Segona
  
L'esmentada ordre entrarà en vigor l'endemà de la seua publicació en el Diari Oficial de la Generalitat Valenciana; no obstant això, tindrà efecte a partir del començament del curs escolar 1999/2000.
  
Tercera
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 30 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX/ANEXO
  
Provincia: Alacant
  
Localitat/ Codi Centre
  
Localidad Código Centro
  
Aigües 16583940 Col·Legi Públic
  
Alacant 33311187 El Tossal
  
Alacant 48158300 Joaquín Sorolla
  
Alacant 03361121 Ramón Llull
  
Alacant 19559333 San Blas
  
Alacant 90387674 San Fernando
  
Altea 82163355 Comarcal El Blanquinal
  
Altea 69049007 Garganes Foyeta
  
Altea 62014382 Les Rotes
  
Aspe 93517248 Doctor Calatayud
  
Aspe 73241453 El Castillo
  
Aspe 67223533 La Serranica
  
Benidorm 68887953 Mestre Gaspar López
  
Benidorm 12013813 Miguel Hernández
  
Benidorm 72825705 Vasco Núñez de Balboa
  
Callosa De Segura 10048585 Rafael Altamira
  
Cox 62253684 Virgen de las Virtudes
  
Denia-Jesús Pobre 46998685 Pare Pere
  
El Campello 73124855 El Vincle
  
El Campello 38724457 Pla de Barraques
  
El Campello 96521250 Rafael Altamira
  
El Verger 47240983 Segaria
  
Elda 35780902 Santo Negro
  
Elx 76215332 Dama d'Elx
  
Elx 51430896 El Pla
  
Elx 68407914 Francisco Giner de los Ríos
  
Elx 90205433 Miguel de Cervantes
  
Elx 38091101 Víctor Pradera
  
Elx-Perleta 17529298 Mestre Canaletes
  
Elx-Valverde Bajo 62583817 Colegio Público
  
La Vila Joiosa 20173828 Mare Nostrum
  
La Vila Joiosa 53070800 María Francisca Ruiz Miquel
  
San Isidro 83329882 Jesús Sánchez
  
Sella 69583357 Server Mora